|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

URED GRADONAČELNIKA

Karlovac, 17. ožujka 2020.

**Priopćenje za medije**

***OTVORENA TELEFONSKA LINIJA ZA SAMAČKA I STARAČKA DOMAĆINSTVA U POTREBI***

Gradsko društvo Crveni križ Karlovac u suradnji s Gradom Karlovcem osigurao je dežurnu telefonsku liniji za starije osobe koje žive same i nemaju pomoć i podršku članova obitelji u osiguravanju egzistencijalnih potreba s područja grada Karlovca, Draganića, Lasinje i Krnjaka.

Radi krizne situacije vezano za epidemiju virusa COVID - 19 Gradsko drušvo Crveni križ Karlovac proširio je aktivnosti na način da je otvorena telefonska linija s brojem telefona 422 586 i onim osobama koje nisu korisnici usluga Crvenog križa i Socijalnog programa Grada Karlovca.

Starijim osobama će se omogućiti pomoć u nabavci namirnica, lijekova te pomoć prijevoza radi liječničkih pregleda ili ostvarivanja socijalnih prava. U ovim okonostima prioritet imaju one starije osobe koje uistinu nemaju pomoć i podršku članova uže ili šire obitelji.

GDCK Karlovac već osigurava kroz redovni program usluge za starije i nemoćne osobe koje nemaju pomoć i podršku članova uže ili šire obitelji:

* Pomoć u kući za 349 korisnika,
* Mobilnost za 52 korisnika,
* Socijalni program za 97 korisnika.